
ชื่อองค์ความรู้ 	    เทคนิคการการบริหารจัดการโครงการพัฒนาศูนย์เรียนรู้ทฤษฎีใหม่รูปแบบ “โคก หนอง นา” อำเภอแก่งกระจาน 
ชื่อเจ้าของความรู้       นางสาวปรียานุช  แซ่โหงว         ตำแหน่ง นักวิชาการพัฒนาชุมชนปฏิบัติการ
		      สำนักงานพัฒนาชุมชนอำเภอแก่งกระจาน  จังหวัดเพชรบุรี
หมวดองค์ความรู้ที่บ่งชี้       เทคนิคการการจัดตั้งและพัฒนากลุ่มอาชีพตามแนวทางสัมมาชีพชุมชนอย่างยั่งยืน (โครงการสร้างความมั่นคงด้านอาชีพและรายได้ ตามหลักปรัชญาของเศรษฐกิจพอเพียง)
ที่มาและเป้าหมายของการจัดการความรู้
             สถานการณ์โลกในปัจจุบัน มีความผันแปรสูงทั้งในด้านเศรษฐกิจ สังคม การเมือง และเทคโนโลยี ซึ่งล้วนส่งผลถึงประเทศไทยที่เริ่มเปลี่ยนจากสังคมเกษตรสู่สังคมอุตสาหกรรม อีกทั้ง ประเทศไทย
เป็นประเทศที่มีระบบเศรษฐกิจแบบเปิด การค้าระหว่างประเทศจึงมีบทบาทสำคัญในฐานะกลไก
ในการพัฒนาและนำความเจริญรุ่งเรืองมาสู่ประเทศ รวมทั้งมีส่วนสำคัญในการผลักดันให้เศรษฐกิจ
ของประเทศขยายตัวอย่างรวดเร็ว ซึ่งเศรษฐกิจและการค้าของไทยในระยะที่ผ่านมาขยายตัวในอัตราที่สูง แต่จากสถานการณ์เศรษฐกิจและการค้าของโลกที่กำลังเปลี่ยนแปลงไป ได้มีการนำมาตรการใหม่ๆ
มาเป็นข้ออ้างในการกีดกันทางการค้ามากขึ้น ผู้ที่สามารถเข้าถึงทรัพยากรได้มากกว่า ก็สามารถสร้าง
ความมั่งคั่งได้มากกว่า กล่าวคือ “คนรวยก็รวยขึ้น คนจนก็จนลง” เกิดเป็นปัญหาความเหลื่อมล้ำด้านรายได้ ส่งผลกระทบเป็นลูกโซ่ ทั้งในส่วนของเศรษฐกิจ สังคม และการเมือง
	ยุทธศาสตร์ชาติ ๒๐ ปี (พ.ศ. ๒๕๖๑ – ๒๕๘๐) ที่มุ่งเน้นการพัฒนาประเทศไทยให้บรรลุวิสัยทัศน์ “ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของ
เศรษฐกิจพอเพียง” จึงเป็นการพัฒนาให้ประชาชนคนไทยมีคุณภาพชีวิตที่ดี มีความสุข สร้างพื้นฐาน
การพึ่งตนเองลดความเหลื่อมล้ำในระดับครัวเรือน ชุมชน และส่งผลให้ประเทศมีความเข้มแข็ง
ในการใช้ความสามารถบริหารจัดการชีวิตและบริหารจัดการชุมชน ส่งเสริมการสร้างรายได้
พัฒนาเศรษฐกิจฐานราก ส่งเสริมความเสมอภาคและเป็นธรรม
	ปรัชญาของเศรษฐกิจพอเพียง เป็นการน้อมนำแนวพระราชดำรัสในพระบาทสมเด็จ-
พระบรมชนกาธิเบศร มหาภูมิพลอดุลยเดชมหาราช บรมนาถบพิตร ไปสู่การปฏิบัติ เพื่อการพัฒนาที่สมดุล
เป็นธรรม และมีภูมิคุ้มกัน กับผลกระทบการเปลี่ยนแปลงทั้งจากภายในชุมชน ประเทศ และภายนอกจากสังคมโลกที่จะส่งผลต่อครอบครัว การเตรียมความพร้อมแต่ละครัวเรือนให้ได้รับการพัฒนา อย่างบูรณาการตามแนวทางเศรษฐกิจพอเพียงและศาสตร์พระราชา โดยสอดคล้องกับภูมิสังคมที่แต่ละพื้นที่มีความแตกต่างกันของปัจจัยพื้นฐาน ด้านศักยภาพ วิถีชีวิต วัฒนธรรมและอัตลักษณ์ ตัวอย่างเช่น การบริหารจัดการน้ำ
และพื้นที่การเกษตรด้วย “โคก หนอง นา” ด้านการทำเกษตรทฤษฎีใหม่ตามแนวเศรษฐกิจพอเพียงมาใช้      บริหารจัดการน้ำและพื้นที่การเกษตร ผสมผสานกับภูมิปัญญาพื้นบ้านได้อย่างสอดคล้องกัน 




ขั้นเตรียมการ
	วิธีการ/ขั้นตอนการดำเนินงาน/เงื่อนไขของกิจกรรม
            ๑.ศึกษาแนวทาง วิธีการ และเป้าหมายการดำเนินงานโครงการพัฒนาศูนย์เรียนรู้ทฤษฎีใหม่รูปแบบ “โคก หนอง นา” ศึกษา องค์ความรู้ แนวคิด หลักการศาสตร์พระราชาการจัดการพื้นที่และการบริหารจัดการน้ำเพื่อการเกษตร โคก หนอง นา กรอบนโยบาย ระเบียบปฏิบัติ 
	   ๒. การเสริมสร้างสมรรถนะ กระบวนทัศน์ให้ทีมงาน/ผู้นำชุมชน/ครัวเรือนเป้าหมาย/ชุมชน โดยการนำแนวทาง วิธีการ การดำเนินงานตามโครงการพัฒนาศูนย์เรียนรู้ทฤษฎีใหม่รูปแบบ “โคก หนอง นา” โดยการแลกเปลี่ยนเรียนรู้ แนวคิด หลักการ และองค์ความรู้ นำมาบูรณาการและสร้างแนวทางการขับเคลื่อนงานในพื้นที่เป้าหมาย 
              ๓. ร่วมกับทีงาน เครือข่าย และผู้ที่ปฏิบัติจริง ร่วมกันเสริมสร้างกระบวนการขับเคลื่อนการพัฒนาโดยการนำแนวทางการขับเคลื่อนของกรมการพัฒนาชุมชน เครือข่ายกสิกรรมมาบเอื้อง นำมาบูรณาการให้สอดคล้องกับสภาพของพื้นที่ 
ดำเนินโครงการ ๒ ขนาด ดังนี้ 
	          ๓.๑ พื้นที่ขนาด ๑ ไร่  จำนวน ๕ แปลง 
	           ๓.๒ พื้นที่ขนาด ๓ ไร่  จำนวน ๒ แปลง  
    ๔. ร่วมกับพัฒนากรจัดทำแผนการดำเนินงาน โดยออกแบบงานตามแนวทางที่กรมการพัฒนาชุมชนกำหนด โดยการจัดกิจกรรมให้มีความสอดคล้องกับพื้นที่  
ขั้นตอนการดำเนินงานในพื้นที่
	 ๑. ประชาสัมพันธ์ สร้างการรับรู้ การดำเนินโครงการพัฒนาศูนย์เรียนรู้ทฤษฎีใหม่รูปแบบ “โคก หนอง นา” โดยใช้หลักการของปรัชญาเศรษฐกิจพอเพียง มาดำเนินการสให้เป็นรูปธรรม เข้าใจง่าย ปฏิบัติได้จริง และสามารถนำไปเป็นต้นแบบในการขับเคลื่อนเศรษฐกิจพอเพียง  
	 ๒. ส่งเสริมสนับสนุนให้ครัวเรือนเป้าหมาย โคก หนอง นา วางแผนและออกแบบแปลนพื้นที่ของตัวเองตามภูมิสังคม ร่วมกับภาคีเครือข่าย ช่างออกแบบในพื้นที่ และผู้ที่มีส่วนที่เกี่ยวข้อง 
	 ๓. สำนักงานพัฒนาชมชนอำเภอสนับสนุนงบประมาณสำหรับการปรับพื้นที่เรียนรู้ชุมชน ตามจำนวนพื้นที่ที่ได้รับการจัดสรร โดยดำเนินกาตามรูปแบบในงานปรับปรุงพื้นที่ โคก หนอง นา ขนาด ๑ ไร่ และ ๓ ไร่ ประกอบด้วย 
	    ๑) งานปรับปรุงพื้นที่ ปริมาณดิน จำนวน ๑,๕๐๐ ลูกบาศก์เมตร (๑ ไร่ ) 
	    ๒) งานปรับปรุงพื้นที่ ปริมาณขุด จำนวน ๔,๐๐๐ ลูกบาศก์เมตร ( ๓ ไร่ ) 
                ๓) จัดหาพันธุ์พืชหรือพันธุ์สัตว์  ตามความต้องการของครัวเรือนที่เข้าร่วมโครงการฯ 
	  ๔. ดำเนินการปรับปรุงพื้นที่เป้าหมาย และพัฒนาสภาพแวดล้อม ให้เป็นแหล่งเรียนรู้รูปแบบ “โคก หนอง นา” ตามจำนวนพื้นที่ 
	  ๕. พัฒนาพื้นที่ให้เอื้อต่อการใช้งาน  ด้วยการนำศาสตร์พระราชาและปรัชญาเศรษฐกิจพอเพียงและทฤษฎีใหม่ด้านการฟื้นฟูดิน ด้านการบริหารจัดกาน้ำ ด้านการใช้ประโยชน์ป่า ๓ อย่าง ประโยชน์ ๔ อย่าง เช่น การปลูกพืช เลี้ยงสัตว์ ให้เหมาะสมกับลักษณะทางกายภาพของพื้นที่ 
	๖. ส่งเสริมและสนับสนุนให้มีการจัดตั้งคณะกรรมการศูนย์เรียนรู้ เพื่อร่วมกันขับเคลื่อนกิจกรรม ในพื้นที่เรียนรู้ให้เกิดความต่อเนื่อง ร่วมกับภาคีเครือข่ายการพัฒนา ให้เป็นแหล่งเรียนรู้ร่วมกันของคนในชุมชนและนอกชุมชน 
           ๗. ส่งเสริมและสนับสนุนให้มีการกาเรียนรู้ร่วมกันของผู้แทนครอบครัวพัฒนา ๓๐ คน/ครัวเรือน กลุ่มองค์กรชุมชน/เครือข่ายชุมชน และหน่วยงานภาคีอื่นๆเชื่อมโยงกับพื้นที่เป้าหมายพัฒนาพื้นที่เป็นแหล่งเรียนรู้ “โคก หนอง นา โมเดล”  ด้วยการร่วมเรียนรู้สู่การปฏิบัติ ผ่านกิจกรรมเอามื้อสามัคคี(ลงแขก) 
	๘. สนับสนุนการดำเนินกิจกรรมการถ่ายทอดความรู้ การแลกเปลี่ยนเรียนรู้ และสาธิตการใช้ชีวิตเศรษฐกิจพอเพียงในพื้นที่เรียนรู้ “โคก หนอง นา โมเดล”  ให้เป็นศูนย์เรียนรู้เศรษฐกิจพอเพียงสามารถให้บริการปะชาชนได้ 
 ขั้นติดตามประเมินผลและต่อยอด 
          ๑. ติดตาม ประเมินผลการดำเนินงานในทุกมิติ ตลอดทุกขั้นตอนการดำเนินกิจกรรม จนสามารถบรรลุเป้าหมาย 
          ๒. ถอดบทเรียนการดำเนินงานให้เป็นองค์ความรู้ หรือ Model ในการพัฒนาต่อไป
          ๓. สรุปรายงานผลการดำเนินงานต่อนายอำเภอ และผู้บังคับบัญชาตามลำดับทราบ รวมถึงนำผลการดำเนินงานแจ้งกำนัน ผู้ใหญ่บ้าน ในที่ประชุมประจำเดือน 
         ๔. การสร้างกิจกรรมเชิดชูเกียรติผู้ประสบความสำเร็จเอสร้างขวัญกำลังใจ สนับสนุนครัวเรือนที่เป็นต้นแบบขงแต่ละตำบล ส่งเสริมให้เป็นต้นแบบของอำเภอ ประกาศยกย่อง เชิดชูเกียรติ ในการประชุมหรือการฝึกอบรมต่างๆ  
         ๕. การตรวจติดตาม เพื่อกำกับการปฏิบัติกิจกรรมการพัฒนาครัวเรือนเป็นไปตามเป้าหมายและบรรลุความสำเร็จ ลงพื้นที่สม่ำเสมอ ไปพบปะให้กำลังใจ พูดคุยเพื่อค้นหาปัญหาและทางแก้ไข 
         ๖. มอบหมายให้พัฒนากรจัดทำข้อมูลสื่อสารประชาสัมพันธ์ผลงานในระบบ ทั้ง Online และ Offline 

